cyanic-selkie/wikianc huggingface dataset:
Leah Remini
Ura
Televisio- ja elokuvaesiintymisten lisäksi Remini on toiminut myös Grace Nakimuran äänenä vuonna 1993 ilmestyneessä Gabriel Knight -sarjan videopelissä Gabriel Knight: Sins of the Fathers.
Daran taistelu
Daran taistelu käytiin vuonna 530 Itä-Rooman eli Bysantin valtakunnan ja sassanidien Persian välillä. Dara oli roomalainen linnoitus, jonka Anastasios I rakennutti suojaksi persialaisia vastaan Mesopotamiaan. Anastasios nimesi paikan Anastasiopoliiksi, mutta nimeä ei yleensä käytetty.
Art Babbitt
Art Babbitt (oikealta nimeltään Arthur Harold Babitsky, 8. lokakuuta 1907 – 4. maaliskuuta 1992) oli yhdysvaltalainen animaattori, joka työskenteli The Walt Disney Companyllä.
Daran taistelu
Tausta
Bysantti oli ollut sodassa Persiaa hallinneiden sassanidejen kanssa vuodesta 527, jolloin Kavadh I:n sanottiin yrittäneen väkisin tehdä Iberian asukkaista zarathustralaisia. Iberian kuningas pakeni Justinianus I:n luokse. Kavadh yritti saada aikaan rauhan Bysanttin kanssa ja Justinianuksen adoptoimaan Kavadhin poika Khosrau. Justinianus ei suostunut vaan lähetti kenraalinsa Belisariuksen ja Sittaksen Persiaan. Heidät lyötiin aluksi ja Justinianus yritti solmia rauhan Kavadhin kanssa, mutta persialaiset lähettivät 30 000 uutta sotilasta Daran linnoitusta kohti vuonna 529. Belisarius ja Hermogenes lähetettiin takaisin 25 000 miehen voimin. Kavadh lähetti 10 000 lisäjoukkoja.
Art Babbitt
Babbitt loi yli kuusikymmentä vuotta kestäneellä urallaan useita piirroshahmoja, joista tunnetuin lienee Hessu Hopo. Ensimmäisessä elokuvassa Hessu oli vain sivuhahmo, mutta erikoisen naurunsa ansiosta Hessu nousi kertakäyttöhahmosta vakiokalustoksi Mikki Hiiren, Minni Hiiren, Pluton, Heluna Ammun ja Polle Koninkauluksen rinnalle. Muita Babbittin luomia hahmoja ovat muiden muassa Lumikin kuningataräitipuoli ja Pinocchion puuseppä Geppetto.
Daran taistelu
Taistelu
Vaikka hänellä olikin vähemmän joukkoja Belisarius päätti hyökätä persialaisten kimppuun. Hän antoi kaivaa joukon ojia Daraan johtavan tien varrelle jotta persialaiset eivät pystyisi käyttämään ratsuväkeään. Belisarius järjesti jalkaväkensä keskelle ja kummallekin siivelle heruleista koostuvan ratsuväen. Vasemmalla siivellä oli myös 300 hunnien ratsuväkeä ja oikealla vielä 600 hunnia. Reservissä armeijan takana oikealla siivellä oli kenraali Johanneksen johtama bysanttilainen ratsuväki. Persialaiset asettivat joukkonsa kahteen siipeen: oikeaa johti Pityaxes ja vasenta Baresamanes.
Art Babbitt
Vuonna 1941 Babbitt johti Disneyn studiolla lakkoa ja ajautui välirikkoon Walt Disneyn kanssa. Babbitt erotettiin studiolta, mutta piirtäjien ammattiliiton painostuksesta Walt Disney joutui perumaan sen. Toisen maailmansodan jälkeen Babbitt palasi Disneyn studiolle, jossa hän työskenteli vuoteen 1947 asti.
Daran taistelu
Taistelu
Persialaisten ensimmäinen hyökkäys kohdistui vasemmalla siivellä olevia heruleja kohti. Herulit antoivat aluksi periksi, mutta pelkäsivät omien liittolaistensa hunnien kostoa niin että tekivät vastahyökkäyksen ja löivät persialaiset takaisin.
Art Babbitt
Babbitt kuoli munuaisten vajaatoimintaan 84-vuotiaana vuonna 1992.
Daran taistelu
Taistelu
Nyt seurasi taistelussa tauko, jonka aikana persialainen sotilas haastoi bysanttilaiset kaksintaisteluun. Heruli nimeltä Andreas tappoi persialaisen ja vielä toisenkin haastajan. Tämän jälkeen persialaiset palasivat leiriinsä yön ajaksi.
Mylab
Mylab on perustettu vuonna 1987 ja sillä on toimistot Tampereella ja Helsingissä. Vuonna 2019 Mylabilla oli 90 työntekijää Suomessa. Vuoden 2019 liikevaihto oli yli 14,9 miljoonaa euroa.
Rostislav Dimitrov
Rostislav Dimitrov (: s. 26. joulukuuta 1974 Ruse) on bulgarialainen uransa päättänyt kolmiloikkaaja. Hän voitti hopeaa vuoden 1999 MM-kisoissa Sevillassa ennätyksellään 17.49. Vuotta aiemmin Dimitrov voitti pronssia EM-kisoista Budapestistä tuloksella 17.26. Dimitrovilla on myös sisäratojen EM-hopeaa vuodelta 2000. Samana vuonna hän oli kesäolympialaisissa Sydneyssä yhdeksäs. Dimitrov kärähti urallaan efedriinin käytöstä ja menetti näin aiemmin saavuttamansa sisäratojen MM-mitalin.
Tapani Bagge
Bagge valmistui ylioppilaaksi Nikkarin lukiosta vuonna 1981. Hän on käynyt sekalaisia elokuva- ja tv-käsikirjoituskursseja. Bagge on kirjoittanut päätoimisesti vuodesta 1983.
Bagge on julkaissut lukuisia romaaneja, näytelmiä, sarjakuvakäsikirjoituksia, kuunnelmia, yli 30 Finnwest-kioskikirjaa ja televisiosarjojen käsikirjoituksia sekä Jerry Cotton -tarinoita. Hän on myös suomentanut lukuisia rikosromaaneja. Bagge on osuuskuntamuotoisen kustantamo Crime Timen perustajajäsen.
Anders Eggert
Anders Eggert Magnussen (s. 14. toukokuuta 1982 Aarhus) on tanskalainen käsipalloilija, joka edustaa Saksan Bundesliigassa pelaavaa SG Flensburg-Handewittiä. Eggertin pelipaikka on vasen laitahyökkääjä. Nykyistä seuraansa Eggert on edustanut vuodesta 2009 alkaen.
Eggert on kaksinkertainen MM-hopeamitalisti vuosilta 2011 ja 2013. Vuoden 2013 MM-kisoissa Espanjassa Eggert voitti maalikuninkuuden 55 osumallaan. EM-kisoista Eggert on saavuttanut kultaa ja hopeaa. Vuoden 2012 EM-kisoissa Serbiassa hän voitti kultaa ja kahta vuotta myöhemmin koti-EM-kisoissa tuli hopeaa. Eggert on pelannut Tanskan käsipallomaajoukkueessa vuodesta 2003 alkaen. Hän osallistui myös vuoden 2012 kesäolympialaisiin Lontoossa. Noissa kisoissa Tanska oli kuudes.
Eggert on 179 senttimetriä pitkä ja painaa 79 kilogrammaa.
Zhujiang (olut)
Zhujiang on Kantonn Zhujiang-panimon lagertyyppinen kiinalainen olut. Se on nimetty Helmijoen mukaan. Olut sisältää 5,3 tilavuusprosenttia alkoholia. Zhujiang on yksi Kiinan kolmesta kansallisesta olutmerkistä, ja sitä on saatavilla kansainvälisesti. Se kuuluu myös Suomessa Alkon valikoimiin.
Olutta valmistava Zhujiang-panimo on vuonna 1985 perustettu kiinalainen valtionyhtiö.
Chicken Kiev -puhe
Chicken Kiev -puhe oli Yhdysvaltain silloisen presidentin George H. W. Bushin Kiovassa 1. elokuuta 1991 pitämä puhe, jonka oli kirjoittanut Bushin hallinnon Neuvostoliiton ja Itä-Euroopan suhteista vastannut Condoleezza Rice ja jossa Bush varoitti ukrainalaisia itsenäistymishaaveista. Puhe "itsemurhanationalismista" raivostutti Ukrainan nationalistit ja Yhdysvaltain konservatiivit. The New York Timesin kolumnisti William Safiren mielestä kyseessä oli kolossaalinen virhearviointi joten hän nimesi Bushin ulosviestinnän "Chicken Kiev" eli "Kiovan kana" -puheeksi. Chicken tarkoittaa englannin kielessä myös pelkuria. Ukraina itsenäistyi joulukuussa 1991, kun Neuvostoliitto luhistui.
Taneli Tikka
Niko Taneli Tikka (s. 8. maaliskuuta 1978 Savitaipale) on Valtion kehitysyhtiö Vaken entinen toimitusjohtaja. Hän on bisnesenkeli, kasvu- ja sarjayrittäjä, joka on toiminut yli 50 yrityksessä joko toimitusjohtajana, hallituksessa tai muunlaisessa neuvonantaja-asemassa, muun muassa Tiedon teollinen internet -liiketoiminnan johtajana. Toimitusjohtajana tai muutoin operatiivisena johtajana hän on ollut noin 15 yrityksessä. Tikka on monipuolinen yhteiskunnallinen keskustelija ja on saanut tunnustusta talousalan ja teknologia-alan osaamisestaan.
Lapsuus ja opiskelu
Tikka syntyi Savitaipaleella vuonna 1978 suomalaisen äidin ja georgialaisen isän esikoiseksi. Ensimmäisen tietokoneohjelmansa Tikka ohjelmoi kuusivuotiaana äitinsä innoittamana. Lukion hän kävi erityisjärjestelyin nykyisen kaksoistutkinnon tapaisesti, minkä jälkeen hän aloitti ohjelmistotekniikan opinnot Helsingin teknillisessä oppilaitoksessa (nykyisin osa Metropolia ammattikorkeakoulua). Opintojensa ohella Tikka työskenteli Nokian verkkojärjestelmäsuunnittelijana, mutta opinnot jäivät kesken, kun hän perusti ystäviensä kanssa vuonna 1999 ensimmäisen yrityksensä. Taika Technologies erikoistui digitaalisiin ja monimediallisiin yhteisöratkaisuihin. Yritys teki konkurssin vuonna 2002, minkä jälkeen Tikka jatkoi opintojaan Helsingin kauppakorkeakoulussa, josta hän valmistui Executive MBA -vuosikurssinsa parhaana vuonna 2004.
Damasus II
Hänen kautensa lyhyys on johtanut huhuihin, että hänet olisi myrkytetty, mutta todennäköisempää on, että hän kuoli malariaan.
Taneli Tikka
2003–2009
Taika Technologies -yrityksen konkurssin jälkeen Tikka työskenteli WM-datassa (nykyisin CGI) ja Ruukki Groupissa (nykyisin Afarak Group) vuosina 2003–2006. Konkurssi oli Tikalle paitsi hyvä koulu, myös hyvä työreferenssi, jonka ansiosta hänelle tarjottiin kehitystehtävää tappiollisessa Magenta-yhtiössä: ”Olet tehnyt aikaisemminkin konkurssin, niin jos nyt satut tekemään uudestaan, eihän se tunnu missään.” Magenta Site vastasi Star Wreck -elokuvan jakelusta. Tikka toimi Magentassa vuosina 2003–2007.
Vuonna 2005 Tikka aloitti Dynamoidissa vastaten IRC-Gallerian markkinoinnista ja strategiasta, seuraavana vuonna hänet valittiin Dynamoidin toimitusjohtajaksi. Vuonna 2007 IRC-Galleria, jonka osakkeita Tikallakin oli, myytiin 12,5 miljoonalla eurolla Sulake Corporationille, minkä jälkeen Tikka siirtyi Dopplrin varatoimitusjohtajaksi vuosiksi 2007–2009. Palvelun idea oli tallentaa matkustajan verkosto eli kertoa, ketkä henkilön ystävistä asuvat matkakohteessa tai vierailevat siellä samaan aikaan sekä näyttää, mitä paikallisia ruoka- tai ostospaikkoja käyttäjät suosittelevat. Nokia osti Dopplrin syyskuussa 2009. Vuosina 2008-2009 Tikka toimi myös yhteisöllistä ostosten tekemistä kehittävän RunToShopin toimitusjohtajana.
2010–
Vuosina 2010–2011 Tikka toimi Health Puzzle -yrityksen toimitusjohtajana. Vuonna 2011 Tikka valittiin pörssiyhtiö Sopranon varatoimitusjohtajaksi yhtiön hallituksesta, jossa hän oli toiminut vuodesta 2009 lähtien. Tikka toimi Sopranossa vuoteen 2012 asti, jolloin hänestä tuli verkkopalveluita rakentavan Wunderkrautin Suomen-yhtiön toimitusjohtaja, Wunderkraut Group -konsernin johtoryhmän ja hallituksen jäsen sekä yksi konsernin henkilöomistajista. Wunderkraut tarjosi asiantuntijapalveluja web-ympäristöjen julkaisu- ja sisällönhallintajärjestelmiin. Tikka toimi Wunderkrautissa vuoteen 2013 asti.
Tikka on yksi TLD Registryn perustaja ja toimi sen hallituksen puheenjohtajana vuosina 2011–2014. Yhtiö myy yksinoikeudella www-osoitteiksi kahta kiinalaisin kirjoitusmerkein kirjoitettua verkkotunnuksen päätettä: ".online" ja ".kiinankielinen verkkosivusto", joita käytetään vastaavasti kuin esimerkiksi päätteitä .com ja .net. Oikeudet saatiin ICANN-järjestöltä, jolla on oikeus hallinnoida maailmanlaajuisesti internet-osoitteiden tunnuksia.
Maaliskuussa 2018 Tikka nimitettiin Valtion kehitysyhtiö Vaken toimitusjohtajaksi. . Vaken tehtävänä oli luoda Suomeen vahvoja osaamiskeskittymiä, jotka pärjäävät kansainvälisessä kilpailussa. Reijo Karhinen perusteli valintaa muun muassa Tikan visionäärisyydellä ja teknologian kehitystrendien ymmärtämisellä. Tikalla on "vahva kokemus uuden liiketoiminnan luomisesta ja sijoittamisesta kasvuyrityksiin". Työt Vakessa Tikka aloitti kesäkuussa 2018.
Kesäkuussa 2019 Tikka ilmoitti lähtevänsä Vaken toimitusjohtajan työstä, ja 15.7.2019 hänen tilallaan aloitti Paula Laine.
Marraskuussa 2019 Suomen Kuvalehti kirjoitti Tikan käyneen läpi noin 100 kohdeyhtiötä sijoituksille, joista useita kymmeniä oli viety päätösprosessissa eteenpäin ja niistä lukuisia oli viety pidemmälle.
Huhtikuussa 2020 Kauppalehti kirjoitti että Vake ei ole tehnyt lainkaan sijoituksia viisivuotisen toimintansa aikana.
Tunnustuksia
Tikka oli Muxlim-yhtiön hallituksessa 2007–2009. Yhtiö sai Tasavallan presidentin kansainvälistymispalkinnon vuonna 2009.
Vuonna 2010 Tikka valittiin Vuoden tietotekniikkavaikuttajaksi. AKU.-lehti nimesi hänet ”Suomen Roope Ankaksi, jonka haltuun parhaat lelut päätyivät jo hiekkalaatikolla”. Tikka kommentoi vertausta Roope-setään kertomalla, että heitä yhdistää halu oppia uutta iästä huolimatta.
Tikka oli mukana teknologialehti Tivin sata it-vaikuttajaa listalla vuonna 2013. Sadan it-vaikuttajan joukosta hänellä oli kuudenneksi eniten Twitter-seuraajia.
Nuorista yritysten hallitusammattilaisista koostuva Future Board valitsi Tikan Vuoden nuoreksi hallitustekijäksi vuonna 2014.
Luottamustehtäviä
Taneli Tikka on toiminut yli 30 yrityksen hallituksessa tai neuvonantajana. Näihin kuuluvat muun muassa Applifier (nykyään osa Unity Technologiesia), Balancion (nykyään Crosskey ), BrandMNGR, Kemppi, MTV , Swap.com (aiemmin Netcycler), PackageMedia, Relevant Point, Solu , Stardoll, Sulava, Transfluent, Umbra Software ja Web of Trust.
Tikka on ollut mukana myös monien ohjelmien ohjaus- tai johtoryhmässä. Vuosina 2008-2010 hän toimi Tekesin Verso-ohjelman johtoryhmässä. Verso-ohjelma oli aikansa suunnannäyttäjä pk-yritysten kasvun ja kansainvälistymisen vaatimusten suunnan näyttämisessä. Ohjelmaan osallistuneista yrityksistä monet kasvoivat nopeasti. Ohjelman tähtiyrityksiä olivat muun muassa peliyhtiöt Supercell ja Rovio. Tikka toimi lupaavien yritysten tukena toimivan Vigo-ohjelman ohjausryhmässä ja oli mukana valtioneuvoston tulevaisuusselonteon elinkeinoelämää pohtivassa ryhmässä. Vuonna 2018 Tikka toimii Teknologiateollisuuden tekoälyryhmän johdossa ja Business Finlandin vetämässä teolliseen internetiin keskittyvän ohjelman johtoryhmässä.
Tikka on myös yksi Startup-säätiön perustajista. Säätiön tarkoituksena on auttaa nuoria lupaavia yrityksiä. Tikka on toiminut Startup Sauna- ja Summer of Startups -ohjelmissa coachina.
Harrastukset ja vapaa-aika
Tikan perheeseen kuuluu vaimo, kaksoset ja kaksi kissaa. Hän on kiinnostunut filosofiasta, jossa hänen kiinnostuksen kohteensa ovat muun muassa Aristoteles, Adam Smith, Ayn Rand, Tara A. Smith ja Andrew Bernstein. Tikka harrastaa partiota, vapaaehtoista maanpuolustusta ja sandaa. Hän pitää muun muassa Neil Gaimanin ja Iain M. Banksin kirjoista. Tikka on sijoittanut muun muassa Applifieriin, Dopplriin, Muxlimiin, sähköautovalmistaja Tesla Motorsiin ja verkkosivuja kääntävään Transfluentiin.
Titicaca
Titicaca (esp. Lago Titicaca) on Etelä-Amerikan suurin järvi. Se sijaitsee 3 821 metriä merenpinnan yläpuolella ja on maailman korkeimmalla sijaitseva purjehduskelpoinen järvi.
Titicacan pinta-ala on 8 300 neliökilometriä, ja se sijaitsee altiplanon ylängöllä Andien vuoristossa Perun ja Bolivian rajalla. Sen keskisyvyys on 140–180 metriä ja syvin kohta 280 metriä. Suurin pituus on 190 kilometriä ja leveys 80 kilometriä. Se on tilavuudeltaan suurin Etelä-Amerikan järvistä. Järven eteläosassa on lähes erillinen Huiñamarcan allas, joka yhdistyy pääjärveen vain 800 metriä leveän salmen kautta. Yli 25 jokea laskee Titicacaan ja tuo siihen viileää vettä jäätiköiltä. Desaguaderojoki on järven ainoa laskujoki, ja suuri osa vedestä poistuukin haihdunnan kautta.
thumb|Titicacan kartta.
Saaret
Järvessä on 41 saarta, joista monilla on asutusta.
thumb|left|250px|Titicaca satelliittikuvassa. Perun ja Bolivian välinen raja piirretty kuvaan.
Titicacan ja koko Perun suosituimpia nähtävyyksiä ovat Los Uros – kelluvista kaisloista tehdyt keinotekoiset saaret. Niiden asukkaat pakenivat kaislalautoilleen inkojen hyökkäyksiä. Saarilla asuu edelleen noin 300 henkeä. Kaislasaaret lahoavat pohjastaan, mutta niiden pintaan lisätään uusia kerroksia kaislaa.
Taquilesaarella on ollut asutusta yli 10 000 vuoden ajan. 1200-luvulle asti siellä asui tihuanaco-kansaa, jotka joutuivat inkojen valloitusretkien kohteeksi. Nykyisin asukkaita on noin kolmetuhatta. Saarella kudotaan ja neulotaan alpakkaneuleita.
Isla del Sol, auringon saari, sijaitsee Bolivian puolella. Siellä on jäänteitä inkojen rakennuksista, ja myytit ensimmäisestä inkasta liittyvät tähän saareen.
Luonto
Titicaca on Ramsarin sopimuksella suojeltu vesialue vuodesta 1998 asti. Siellä elää yli kuusikymmentä lintulajia, muun muassa flamingoja ja uhanalainen endeeminen lentokyvytön titicacanuikku (Rollandia microptera). Luontaisia kalalajeja ovat killit, muun muassa karachi (Orestias ispi) ja monnikalojen heimon Trichomycterus-sukuun kuuluva boga; 1930-luvun lopussa järveen istutettiin taimenia ja makrilleja. Noin 90 prosenttia järven kalalajeista on endeemisiä. Titicacajärven endeeminen sammakko (Telmatobius culeus) voi kasvaa kilon painoiseksi ja jopa 50 senttimetriä pitkäksi.
Raymond Burr
thumb|right|Raymond Burr
Raymond William Stacey Burr (21. toukokuuta 1917 New Westminster, Kanada – 12. syyskuuta 1993) oli kanadalainen näyttelijä. Hänet tunnetaan muun muassa television Perry Masonina. Lisäksi hänellä oli päärooli sarjassa Etsivä Ironside.
Burr tunnetaan myös elokuvista, joista muutamia ovat Sudenpesä (1948), Paikka auringossa (1951), Takaikkuna (1954) ja Godzilla (1954), Godzilla 1985 (1985). Hänellä on tähti Hollywood Walk of Famella, ja hän voitti kaksi Emmy-palkintoa vuosina 1959 ja 1961. Hän oli lisäksi kaksinkertainen Golden Globe -ehdokas.
Burr syntyi New Westminsterissä Kanadan Brittiläisessä Kolumbiassa irlantilaisen isän ja Chicagosta muuttaneen äidin esikoisena. Burrilla oli kaksi sisarusta. Burr haavoittui toisen maailmansodan aikana Okinawan taistelussa. Hänen vanhempansa William ja Minerva palasivat vuonna 1955 yhteen elettyään 33 vuotta erillään. Äiti kuoli 81-vuotiaana 1974 ja isä 96-vuotiaana 1985.
Burr meni naimisiin Isabella Wardin kanssa vuonna 1947, mutta liitto päättyi pian eroon. Hän väitti olleensa jo aiemmin naimisissa skotlantilaisen "Annette Sutherlandin" kanssa ja että heillä olisi ollut yhteinen lapsi, joka olisi kuollut sairauteen 1950-luvulla. Tällaisten henkilöiden olemassaoloa ei ole kuitenkaan voitu todistaa. Vuodesta 1958 kuolemaansa Burr eli yhdessä Robert Benevidesin kanssa. Burr oli homo- tai biseksuaali, minkä paljastuminen olisi voinut tuohon aikaan ollut hänen uransa kannalta tuhoisaa.
Burr osti vuonna 1965 1 600 hehtaaria maata Naitauban saarella Fidžillä, mutta myi sen vuonna 1983. Hänellä todettiin tammikuussa 1993 syöpä vasemmassa munuaisessa, ja leikkaushoidon viivästyttyä tauti ehti levitä. Hän kuoli Kaliforniassa 76-vuotiaana.
Betoniporsas
Betoniporsas on liikenne-esteenä käytettävä betonista valettu kulkueste. Niitä on tavallisesti kaupunkien kävelykaduilla ja pysäköintialueilla. Suomessa betoniporsaat ovat tavallisesti pitkänomaisia möhkäleitä, joissa on punaisia ja keltaisia raitoja.
Kaupunkikuvan kaunistamiseksi on tehty myös muun muassa sian ja kilpikonnan muotoisia betoniporsaita. Sian muotoisia on suunnitellut esimerkiksi Pekka Jylhä, Espoon betoniporsaiden suunnittelija.
Shon Seung-mo
Shon seung-mo (s. 1. heinäkuuta 1980 Milyang) on eteläkorealainen sulkapalloilija ja olympiamitalisti. Shon saavutti olympiahopeaa kaksinpelistä vuoden 2004 kesäolympialaisissa Ateenassa. Hän hävisi finaalissa Indonesian Taufik Hidayatille. Ensimmäisellä kierroksella Shon voitti Suomen Antti Viitikon. Shon on voittanut myös MM-pronssia Birminghamista vuodelta 2003 kaksinpelistä. Hän on 182 senttimetriä pitkä ja painaa 79 kilogrammaa. Shon on osallistunut kaksiin kesäolympialaisiin.
Shon on osittain sokea, sillä hänen silmäänsä osui sulkapallo hänen ollessaan nuorempi.
Tommy Byrne
Tommy Byrne voi viitata seuraaviin henkilöihin:
Lankvuori
Lankvuori on Varsinais-Suomessa Laitilan Seppälän kylässä sijaitseva epävarma mäkilinna.
Mäkilinna
Mäkilinna sijaitsee Laitilan kirkosta 7,2 kilometriä luoteeseen Seppälän kylässä Metsänpään ja Siperian välissä. Mäki sijaitsee Väkkäräntien pohjoispuolella aivan Junnilan talon pihapiirin takana. Mäki on harjanne, joka on nykyään peltojen ympäröimää. Mäen itärinteessä on epämääräisiä jäännöksiä kivisistä valleista. Nykyään tunnetaan kymmenkunta röykkiötä, joiden halkaisija on 5–7 metriä. Nämä voivat yhtä hyvin olla hautaröykkiöitä taikka esimerkiksi kaski- tai pellonperkausraunioita. Alueella on kuitenkin kuppikivi ja merovingiaikaisia hautauksia.
Määrä
Määrä eli kvantiteetti (lukumäärä, lyhenne lkm. ) on ominaisuus, joka on lukumääräisesti mitattavissa esimerkiksi kappaleina tai identtisinä mittayksikköinä.
Mitattavuus on modernin empiirisen luonnontieteen perusta. Määrällisesti mitattavien ominaisuuksien vastaparina pidetään usein laatua eli kvaliteettia.
Maggie Rogers
Margaret Debay "Maggie" Rogers (s. 25. huhtikuuta 1994 Easton, Maryland, Yhdysvallat) on yhdysvaltalainen laulaja-lauluntekijä ja musiikkituottaja. Hän nousi maailmanlaajuiseen suosioon vuonna 2016 julkaistulla singlellään ″Alaska″. Rogers alun perin esitteli kappaleen tunnetulle artisti-tuottaja Pharrell Williamsille New Yorkin yliopistossa järjestetyllä musiikkikurssilla, jota Williams oli ″ohjaamassa″. Williams ihastui kappaleeseen ja auttoi Maggieta saamaan lopulta kansainvälisen levytyssopimuksen Capitolille.
Nuoruus
Rogers syntyi ja varttui Easton issa, Miles-joen varrella. Hänen isänsä oli autokauppias ja äiti sairaanhoitaja. Maggie kiinnostui etenkin klassisesta musiikista jo nuorena, esikuvinaan muun muassa Gustav Holst ja Antonio Vivaldi. Hän aloitti harpun soittamisen alakouluikäisenä. Yläkoulussa Rogers opetteli myös kitaran- ja pianonsoittoa, jolloin hän samalla myös alkoi kirjoittamaan ensimmäisiä kappaleitaan. High school -ikäisenä Rogers kävi Delaware ssa sijaitsevaa sisäoppilaitosta, jossa kuri oli tiukkaa. Rogers oli mukana koulunsa orkesterissa ja kuorossa. Hän myös perusti oman jazz-bändin high schoolissa ollessaan. Hän opetteli tuolloin myös banjonsoittoa, sekä musiikkituottamista ja alkoi kiinnostua entistä enemmän folk-musiikista. Maggie osallistui high school -aikanaan Berklee College of Music -nimiseen koulutusohjelmaan ja voitti koulutusohjelman sisäisen laulunkirjoituskilpailun, joka innosti häntä fokusoimaan entistä enemmän kirjoittamiseen. Viimeisenä high school -vuonnaan Rogers muutti kotinsa siivouskaapin pieneksi studiotilaksi, jossa hän äänitti ensimmäisen omakustannelevynsä nimeltään The Echo vuonna 2012. Hän käytti kyseisen levyn kappaleita apunaan hakiessaan New York Universityn, eli NYU:n musiikkilinjalle, sinne lopulta päästen.
College-vuodet
Maggie lähti ensimmäisenä college-vuonnaan suuntautumaan musiikkijournalismiin. Hän teki työharjoittelun yhdysvaltalaisen musiikkitoimittaja Lizzy Goodmanin yrityksessä. Rogers editoi, äänitti ja kirjoitti Goodmanin tekemiä haastatteluja.
Vuonna 2014 hän julkaisi toisen omakustannealbuminsa, joka kantoi nimeä Blood Ballet.
Rogers kävi college-aikanaan opiskelemassa myös ulkomailla, Ranska ssa. Tähän hän sai inspiraation ollessaan ystäviensä kanssa Berliini ssä. Maggien ystävät kannustivat häntä lähtemään viettämään iltaa klubille, jossa esitettiin elektronista musiikkia. Maggie inspiroitui kokemuksesta suuresti ja palattuaan New Yorkiin, hän alkoi heti kehittelemään uudenlaista saundi a, joka yhdistelisi folk-musiikkia elektronisen musiikin elementteihin.
Kaksi vuotta NYU:ssa opiskelleena, vuonna 2016, Rogers kirjoitti kappaleen oltuaan National Outdoor Leadership -kurssilla, patikoimassa vuoristoissa. Tuo kyseinen kappale oli ″Alaska″.
Rogers otti osaa laulaja-lauluntekijä Pharrell Williams in pitämälle musiikkikurssille yliopistolla. Kurssilla Rogers soitti ″Alaskan″ Williamsille ja tämä oli silminnähden vaikuttunut. Kappaleen kuunteluttamisesta kuvattu video meni viraali ksi YouTube ssa ympäri maailmaa. Video keräsi miljoonia katselukertoja lyhyessä ajassa. Samalla myös Rogersin omakustannelevyjen suosio nosti päätään. Videolla kuullaan myös Pharrellin sanomat sanat: ″I have zero notes for that″ (suom. Minulla ei ole mitään parantamisehdotuksia tuohon). Nämä Pharrellin sanat kuullaan ″Alaskan″ lopullisella, levytetyllä versiolla, taustalla, aivan kappaleen alussa.
Rogers valmistui NYU:sta musiikkitekniikan ja -tuotannon alalta vuonna 2016.
Musiikkiura
Kun video Pharrellin kanssa meni viraaliksi ympäri maailmaa, useat levy-yhtiöt ottivat yhteyttä Rogersiin yrittäen saada tätä talliinsa. Rogers lopulta päätyi neuvottelemaan levytyssopimuksen musiikkimaailman jättiläisen, Capitol Records in kanssa. Osapuolet solmivat sopimuksen, jossa Rogers julkaisee musiikkinsa oman levymerkkinsä, Debay Soundsin kautta, Capitolin alla. Tämän myötä hänellä on selkeästi suurempi hallinta oman musiikkinsa ja saundinsa suhteen, kuin suurimmalla osalla artisteista samassa uravaiheessa.
Ensimmäinen Debayn/Capitolin kautta julkaistu teos oli vuonna 2017 julkaistu EP ″Now That the Light Is Fading″. Ensimmäinen studioalbumi, hänen varsinainen debyyttialbuminsa, ″Heard It in a Past Life″, julkaistiin tammikuussa 2019. Albumi nousi ensimmäisellä viikolla toiseksi Billboard 200 -albumilistalla Yhdysvalloissa.
Rogersin ensimmäinen kiertue kattoi pitkälti koko Pohjois-Amerikan. Hän oli vuonna 2018 Haim in ja Mumford & Sons in lämmittelijänä heidän kiertueillaan. Rogersin omista keikoista suurimmat olivat esimerkiksi Coachella -festivaalilla ja Shaky Knees Music Festivalilla vuonna 2019.
Maggie Rogers kertoo suurimmiksi musiikillisiksi inspiraatioikseen muun muassa Björk in, Patti Smith in ja Kim Gordon in. Hän on myös kertonut ihailevansa suuresti Sharon Van Etten iä ja Brandi Carlile a, joista on tutustumisen myötä tullut hänelle kuin ″mentoreita″.
Yksityiselämä
Rogersilla on hänen kertomansa mukaan myös diagnosoitu synestesia, joka tarkoittaa eri aistien herkkyyttä sekoittua keskenään. Synestesian myötä Rogers on kertonut esimerkiksi näkevänsä kuulemansa musiikin erilaisina väreinä.
Anthony de Mello
Anthony de Mello, S.J. (4. syyskuuta 1931 – 2. kesäkuuta 1987) oli intialainen jesuiittapappi ja psykoterapeutti, joka tuli tunnetuksi hengellisyyttä käsittelevistä kirjoistaan. Hän ohjasi uransa aikana useita retriittejä ja hengellisiä kursseja, ja hänet tunnettiin taitavana puhujana. Hänen opetuksensa ammensivat eri uskontojen hengellisistä harjoituksista sekä meditaatioperinteistä.
De Mello syntyi Mumbaissa Intiassa vuonna 1931, jonne hänen perheensä oli muuttanut Goalta. Hän kävi jesuittojen koulua ja haaveili itsekin liittyvänsä sääntökuntaan. De Mello matkusti opiskelemaan teologiaa Espanjaan ja psykologiaa ja terapiaa Yhdysvaltoihin. Vuonna 1965 hänestä tuli jesuiittaveljestön täysivaltainen jäsen.
Vuonna 1972 hän perusti Intiaan rukouskeskuksen Sadhana-instituutti. Hän matkusteli useissa maissa, enimmäkseen Espanjassa ja Yhdysvalloissa opettamassa. Hän kuoli äkillisesti sydänkohtaukseen Yhdysvalloissa vuonna 1987.
De Mellon teoksista otetaan edelleen uusia painoksia, ja hänen opetuksistaan on koottu lisää teoksia hänen kuolemansa jälkeen. Vuonna 1988 joitain hänen mielipiteistään tuomittiin uskonopin kongregaatiossa. Kardinaali Ratzinger, joka myöhemmin sai nimen Paavi Benedictus XVI, kirjoitti: "Mutta jo eräissä kohdissa hänen varhaisissa kirjoituksissaan, sekä myöhemmissä töissä vielä vahvemmin, on huomattavissa kasvavaa etäisyyttä kristillisen uskon olennaiseen sisältöön... Tällä tiedoksiannolla, tarkoituksenaan suojella kristillisen totuuden hyveitä, tämä kongregaatio julistaa, että yllä mainittu asenne on yhteensopimaton katolisen uskon kanssa ja voi aiheuttaa vakavaa harmia."
Ashley Barnes
Ashley Luke Barnes (s. 30. lokakuuta 1989 Bath, Englanti) on englantilainen jalkapalloilija, joka edustaa mestaruussarjassa pelaavaa Norwichia. Oikeajalkainen Barnes on pelipaikaltaan hyökkääjä.
Seurajoukkueura
Barnes aloitti uransa Paulton Roversissa, jota hän edusti vuoteen 2007 asti. Vuonna 2007 hän siirtyi Englannin mestaruussarjassa pelanneeseen Plymouth Argyleen, jossa hän ei pelannut kolmen vuoden aikana kuin 22 peliä, joissa syntyi kaksi osumaa. Suurimman osan Plymouth-ajastaan Barnes vietti lainalla muissa seuroissa. Vuonna 2010 hän oli lainalla ykkösliigan Brighton & Hove Albionissa, jossa hän teki kahdeksassa pelissä neljä maalia. Kesällä 2010 Brighton osti Barnesin itselleen. Huhtikuussa 2011 Barnes iski ratkaisevan maalin Dagenham & Redbridgeä vastaan, joka nosti Brightonin Mestaruussarjaan. Barnes pelasi Brightonin paidassa vuosina 2010–2014 141 peliä, joissa hän onnistui maalinteossa 42 kertaa. Tammikuussa 2014 Barnes siirtyi niin ikään Mestaruussarjassa pelanneeseen Burnley FC:hen, joka onnistui nousemaan kauden 2013–2014 päätteeksi Valioliigaan. Barnesin valioliigadebyytti tapahtui elokuussa 2014 Chelsea FC:tä vastaan ja avausmaalinsa Valioliigassa hän puski marraskuussa 2014 Hull Cityn verkkoon. Hän teki ensimmäisellä valioliigakaudellaan viisi maalia. Seuraavan kauden Burnley pelasi mestaruussarjassa mutta nousi keväällä 2016 takaisin Valioliigaan. Tämän jälkeen Barnes teki kausittain Valioliigassa kuusi, yhdeksän ja 12 maalia. Valioliigakauden 2019–2020 hän aloitti tekemällä kolmessa ensimmäisessä ottelussa yhteensä neljä maalia. Viidennen maalin hän teki kauden 11. liigaottelussaan ja kuudennen maalin kauden 12. liigaottelussaan. Hän pelasi kauden 19 liigaottelustaan viimeisen uudenvuodenpäivänä ja meni tammikuussa tyräleikkaukseen. Kaudella 2020–2021 hän pelasi 22 valioliigaottelua ja teki kolme maalia. Seuraavalla kaudella hän teki yhden maalin pelaamissaan 23 valioliigaottelussa. Kaudella 2022–2023 hän pelasi mestaruussarjassa 39 ottelua ja teki seitsemän maalia. Hän siirtyi ilmaissiirrolla mestaruussarjan Norwichiin kesällä 2023.
Sidónio Pais
thumb|Sidónio Pais Sidónio Bernandino Cardoso da Silva Pais (1. toukokuuta 1872 Coimbra – 14. joulukuuta 1918 Lissabon) oli portugalilainen poliitikko. Hän toimi maansa pääministerinä 1917–1918 ja presidenttinä huhtikuusta 1918 kuolemaansa.
Pais pääsi parlamentin jäseneksi 1911, ja pian hän toimi lyhyen aikaa maansa talousministerinä. Vuosina 1912–1916 hän oli suurlähettiläänä Berliinissä. 5. joulukuuta 1917 hän nousi johtamansa vallankaappauksen avulla Portugalin pääministeriksi. Hänet valittiin presidentiksi vaaleilla 28. huhtikuuta 1918.
Pais selvisi presidenttiytensä aikana yhdestä murhayrityksestä, mutta hänet ammuttiin kuoliaaksi Lissabonissa 14. joulukuuta 1918.
Tommy Byrne (baseballpelaaja)
thumb|Tommy Byrne Thomas Joseph ”Tommy” Byrne (31. joulukuuta 1919 – 20. joulukuuta 2007) oli yhdysvaltalainen baseballpelaaja ja poliitikko. Hän pelasi ensimmäisen pelinsä MLB:ssä 24. huhtikuuta 1943 ja viimeisensä 21. syyskuuta 1957.
Byrne muistetaan parhaiten New York Yankeesin pelaajana. Hän kuitenkin pelasi 1950-luvun alussa myös St. Louis Brownsissa, Chicago White Soxissa ja Washington Senatorsissa.
Vetäydyttyään peliuraltaan vuonna 1957 Byrne palasi Pohjois-Carolinan Wake Forestiin, jossa hän oli aikoinaan käynyt yliopistoa. Hän toimi kaupungin pormestarina vuosina 1973–1987 ja kuoli samassa kaupungissa hieman ennen kuin olisi täyttänyt 88 vuotta.
Ylioppilaskylä
Ylioppilaskylä on nimitys, joka liittyy joihinkin suomalaisiin opiskelija-asuntoalueisiin:
Tšekkoslovakian koripallomaajoukkue
Tšekkoslovakian koripallomaajoukkue edusti Tšekkoslovakiaa koripallon arvokisoissa.
EM-kisoissa maa oli mitaleilla kaksitoista kertaa. Ainoan kultamitalin se voitti Sveitsin kisoista 1946. Vuonna 1993 maajoukkueen toiminta loppui Samettieron seurauksena.
Symposion (Akseli Gallen-Kallela)
Symposion (alkuperäiseltä nimeltään Probleemi) on Akseli Gallen-Kallelan öljyvärimaalaus vuodelta 1894. Ryhmäkuvassa esiintyvät vasemmalta lukien Akseli Gallen-Kallela eli tuolloin Axel Gallén, Oskar Merikanto, Robert Kajanus ja Jean Sibelius, jotka pohtivat elämän ja taiteen arvoitusta. Maalauksen henkilöhahmoissa on karikatyyrille ominaisia piirteitä ja tausta on mielikuvituksellisen symbolistinen.
Gallénin maalausjälki on tietoisen dramaattista. Maalauksessa on käytetty iskeviä ja katsojan tunteita herättäviä keinoja.
Kreikan sana "symposion" tarkoittaa juominkeja sekä miesten keskustelu- ja seurustelutilaisuutta.
Aiheen kuvaus
Symposionia voisi sanoa fantasiaryhmämuotokuvaksi. Pöydän ääressä istuu joukko tunnistettavia eri alojen taiteilijoita, jotka katsovat hetkellistä näkyä. Pöydällä on puoliksi juotuja laseja ja kaatuneita pulloja. Henkilöistä kolme tuijottaa kuvan ulkopuolelle jäävää ilmestystä, Probleemissa naissfinksiä, jonka jaloista näkyy osa. Neljäs henkilöistä nauraa, toisessa versiossa hän on sammunut.
Tapahtuma on kuvattu unen ja valveen sekoituksena. Taustalla on öinen tähtitaivas ja unien tumma metsä. Verenkarvaista kuuta tai Jupiteria vasten leijuu läpikuultava ihmishahmo, sen edessä on punaisia pilviä. Oikealla Sibeliuksen pään yläpuolella on Gallénin mukaan "tumma tarumainen puu, jonka latvuksissa vapaat maailman tuulet ikuisia mahtilaulujaan soittelevat."
Maalauksen kaksi versiota
Maalaus herätti kiinnostusta jo ensimmäistä versiota maalattaessa. Albert Edelfelt kirjoitti kirjeessä Gallénin maalaavan outoa symbolistista maalausta: "Kajanus, päissään, saarnaa Merikannolle, Sibeliukselle ja Gallénille. Materia nyljetyn naisen hahmossa istuu pöydällä punssipullojen joukossa hengen piirtyessä siluettina Jupiter-planeettaa vasten." Edelfelt myös ihmetteli, miksi maalauksessa esiintyvät henkilöt olivat teoksesta innoissaan.
Ilmeisesti muun muassa Edelfeltin kommentit vaikuttivat, sillä Gallén teki maalauksesta toisen viimeistellymmän version, joka on vaikutelmaltaan miedompi ja siistimpi. Uudessa versiossa nyljetyn sfinksihahmon tilalla on egyptiläistyyliset siivet, jotka kohoavat seurueen ylle. Myös luonnosversiosta materiaa kuvaava naishahmo katosi lähes kokonaan, kun Gallén leikkasi maalauksen vasemmasta reunasta osan pois. Naisen jalat näkyvät kuvan alareunassa. Naissfinksi, taiteen pakenevan salaisuuden vertauskuva on jäljellä samoihin aikoihin maalatussa Conceptio Artis -teoksessa.
Erona maalauksilla on myös se, että myöhemmässä Symposiumissa on luonnoksessa juopuneesti naurava Oskar Merikanto kuvattu pöytää vasten nukkuvana. Gallen-Kallela kertoi kirjeissään Robert Kajanukselle, että Merikantoa maalatessaan hän joutui välillä turvautumaan paremman puutteessa lanttuun hänen päätään hahmotellessaan, ja saavansa siten taulusta parodisen aineksen pois.
Symbolismi
Taidehistorioitsija Salme Sarajas-Kortteen mukaan Symposion on "kuin kuvallinen esitys niistä symboleista ja mysteerioista, joista keskusteltiin usein aamunkoittoon asti." Maalausten symboliikka kuvataan kontrastiparien avulla. Naisellisen materian vastapuolena on maskuliininen luomisvietti. Kuvasta lähes kokonaan poistettu naissfinksi edustaa materiaa, kun taas henki näyttäytyy yläkulmassa Jupiteria vasten.
Maalauksessa on runsaasti luomistapahtumaan liittyviä elementtejä. Leena Ahtola-Moorhousen mukaan Symposionin taustalla oikeassa ylänurkassa on ”merkitysten metsä”, joka voi merkitä keskustelupiirin mielikuvitusta, ja jälkimmäisen version siivet samoin symboloivat luomistapahtumaa. Usean eri taiteenalan tekijöitä samaan kuvaan yhdistävä maalaus kuvastaa myös taiteiden välistä yhteyttä ja taiteilijoiden yksimielisyyttä. Eri taiteenlajit nähtiin tuohon aikaan mielellään yhteen kuuluvina ja toisiaan täydentävinä.
Monista muista poiketen Janne Gallen-Kallela-Sirénin mukaan maalaus ei ole kovinkaan symbolistinen, vaan se on Gallénin tulkinta Apostolien tekojen kohdasta (2:12–21), jossa Pietari sanoo, etteivät "nämä ole juovuksissa niin kuin te luulette; sillä nyt on vasta kolmas hetki päivästä". Pietari jatkaa puhumalla viimeisistä päivistä, jolloin taivaalla näkyy ihmeitä, kuten verta, tulta ja savupatsaita, aurinko muuttuu pimeydeksi ja kuu vereksi.
Sirén myös näkee Ad Astran ja Probleemin aiheissa yhtymäkohtia. Ad Astrasta tuttu kädet koholla oleva figuuri näkyy Probleemissa Jupiterin edessä. Lisäksi maalauksen vasemmalla laidalla ollut hahmo ei ole femme fatale-tyyppinen sfinksi vaan Kalvoilan tyttö kuten Ad Astrassa.
Vastaanotto
Suurin osa yleisöstä ja kriitikoista ei hyväksynyt teosta. Kun maalaus julkistettiin Gallénia pidettiin Suomen taiteen kauhukakarana ja hän kohtasi julkista paheksuntaa. Myös muita Symposion-piirin jäseniä kritisoitiin kyseenalaisen elämän viettämisestä. Juopon maine seurasi etenkin Sibeliusta, joka maalauksen toisessa versiossa näkyy humaltuneimpana hahmona. Gallén itse arveli, että Probleemi- eli Symposion oli "pommi", jonka "kaikki sirpaleet putoavat tietysti lopulta omaan niskaani, mutta kyllä minä taidan kestää".
Symposion-piiri
Yhteisön johtohahmo oli muita vuosikymmenen vanhempi Kajanus ja hänen lisäkseen keskeisiä vaikuttajia olivat Gallén ja Sibelius. Piirin ulkojäseniin kuului myös muita taiteilijoita, muusikkoja ja kirjailijoita.
Julkinen arvostelu johti lopulta Symposion-piirin hajoamiseen eikä se kokoontunut enää vuoden 1895 jälkeen.
Probleemi
Maalaus oli esillä Serlachius-museo Göstan näyttelyssä Taiteilijaelämää 14.6.2009–1.1.2011.
Populaarikulttuurissa
Timo Koivusalon ohjaamassa elokuvassa Sibelius (2003) on dramatisoitu maalauksen kuvaama hetki. Elokuvan versiossa Merikannon tilalla on kirjailija Adolf Paul.
Dead Allison
Dead Allison oli oululainen rockyhtye, joka oli toiminnassa vuosina 1988–1993.
Dead Allison perustettiin Oulussa loppuvuodesta 1988 ja julkaisi ensimmäisen kuuden kappaleen demonsa helmikuussa 1989. Demon ansiosta bändi kiinnitettiin Gaga Goodies -levymerkille. Yhtye julkaisi kolme albumia: Toys and Dreams, Second Coming ja Scream of a Raven, sekä muutamia singlejä ja kappaleita kokoelmalevyillä. Musiikin tyylistä puhuttaessa vertailukohdaksi nostettiin usein Iggy Popin ensimmäinen yhtye The Stooges.
Basil Rathbone
Philip St. John Basil Rathbone (13. kesäkuuta 1892 Johannesburg, Etelä-Afrikka – 21. heinäkuuta 1967 New York, New York, Yhdysvallat) oli eteläafrikkalaissyntyinen brittinäyttelijä, joka tunnetaan parhaiten Sherlock Holmesin esittäjänä lukuisissa elokuvissa ja radiokuunnelmissa.
Basil Rathbone syntyi Etelä-Afrikassa englantilaisille vanhemmille. Perhe muutti takaisin Englantiin hänen ollessaan 3-vuotias. Rathbone osallistui ensimmäiseen maailmansotaan ja hänet palkittiin Military Cross -kunniamerkillä.
Vuosien 1939 ja 1946 välisenä aikana Rathbone esitti Sherlock Holmesia yhteensä 14 elokuvassa ja 220 radiokuunnelmassa, joissa kaikissa tohtori Watsonia esitti Nigel Bruce.
Rathbone kuoli sydänkohtaukseen 75-vuotiaana New York Cityssä vuonna 1967. Hänellä on kolme tähteä Hollywood Walk of Famella.
TsAGI
TsAGI (, "Virtausdynamiikan keskusinstituutti") on Venäjän tärkeimpiä ilmailuteknologian tutkimuslaitoksia.
Laitoksen perusti vuonna 1918 Moskovaan Nikolai Žukovski, jota on sanottu Venäjän ilmailun isäksi. Vuodesta 1935 alkaen se on sijainnut Žukovskin kaupungissa Moskovan lähellä. Moskovassa sijaitsee yhä sivutoimipiste, MAGI. Neuvostoliiton aikana TsAGI oli toiminnaltaan Yhdysvaltain NASAn kaltainen. Se on edelleen johtavia aerodynamiikan tutkimuskeskuksia maailmassa. Keskuksella on yli 40 tuulitunnelia, joissa ovat 1990-luvulta alkaen testanneet lentokoneita myös ulkomaiset valmistajat, esimerkiksi Dassault ja Lockheed-Martin.
TsAGI on kehittänyt sekä lentokoneita että avaruusaluksia, esimerkiksi Energija-kantoraketin ja Buran-avaruussukkulan.
Coppermine
Coppermine voi tarkoittaa:
Tab Hunter
Tab Hunter, alkuperäiseltä nimeltään Arthur Andrew Kelm, myöh. Gelien (11. heinäkuuta 1931 – 8. heinäkuuta 2018 ) oli yhdysvaltalainen näyttelijä ja laulaja.
Hunter syntyi New Yorkissa saksalaisille maahanmuuttajavanhemmille. Isä Charles oli juutalainen ja äiti Gertrude katolilainen. Hunterin ollessa lapsi hänen vanhempansa erosivat, ja hän muutti äitinsä ja veljensä kanssa Kaliforniaan. Veli Walter kuoli sotilaslääkärinä Vietnamissa. Nuoruusvuosinaan Hunter menestyi taitoluistelijana.
Hunterin tunnetuimpiin rooleihin kuuluu osa musikaalielokuvassa Mitä Lola tahtoo? (Damn Yankees, 1958). Hän juonsi vuosina 1960–1961 The Tab Hunter Show’ta televisiossa. Häntä pidettiin mahdollisena West Side Storysta tehdyn elokuvan pääroolin esittäjänä, mutta ei tullut valituksi.
Näyttelijäntyön ohella Tab Hunter menestyi myös laulajana, sillä vuonna 1957 hän valloitti Yhdysvaltain singlelistan kärkipaikan kappaleella ”Young Love”.
Hunterin ura nousi uuteen loistoon 1980-luvulla elokuvien Polyester – hullu maailma (1981) ja Saluunojen sulotar (1985) kautta. Hän julkaisi vuonna 2005 omaelämäkerran Tab Hunter Confidential: The Making of a Movie Star. Hän paljasti julkisesti olevansa homoseksuaali vuonna 2005 muistelmateoksessaan Tab Hunter Confidential: Making of a Movie Star. Hän seurusteli aikoinaan näyttelijä Anthony Perkinsin ja taitoluistelija Ronnie Robertsonin kanssa ja hänen viimeinen puolisonsa oli Allan Glaser. Hunterilla on tähti Hollywood Walk of Famella.
EC Red Bull Salzburg
EC Red Bull Salzburg on salzburgilainen jääkiekkojoukkue, joka pelaa Itävallan pääsarjassa, Bet-at-home ICE Hockey Leaguessa. Joukkue pelaa kotiottelunsa vuonna 1960 rakennetulla Volksgarten -nimisellä areenalla. Joukkueella on myös samanniminen farmijoukkue Venäjän nuorten jääkiekkosarjassa.
Historia
Salzburgin jääkiekkohistorian korkein taso juontaa kaudelle 1977–1978, kun Salzburg otti sensaatiomaisen kolmannen sijan ensimmäisessä divisioonassa. Lähes 30 vuotta sitten pelaajat, kuten Rick Cunningham ja Roger Lamoureux, auttoivat nostamaan jääkiekon suosiota Salzburgissa, ja joulukuussa 1977 jäähalli oli loppuunmyyty ensimmäistä kertaa. Kymmenen vuotta myöhemmin 1988 Salzburgin jääkiekkojoukkueella (lyhyesti SEC) oli jälleen suunta kohti mestaruutta. Vahvojen pelaajien kuten venäläisen Viktor Schalimow ja Sergej Kapustin tai kuten Greg Holst Kanadasta tai wieniläinen Peter Znenahlik, voisi odottaa jännittävää talvea ”Volkgartenissa”. Vahvan kauden jälkeen, johon sisältyy kärkisijoitus karsinnassa, Salzburg epäonnistui ensimmäisessä yrityksessä voittaa Bundesliigamestaruus, ja heikko taloudellinen tilanne aiheutti SEC:n putoamisen ensimmäiseen divisioonaan.
2000–2004
Uudempi ajanjakso Salzburgin jääkiekkojoukkueella alkoi 2000-luvulla Red Bull -sponsorin kanssa. Vahvistuksien, kuten kanadalaisen Sheldon Moserin ja yhdysvaltalaisen Brian McCarthyn, avulla Red Bullista tuli nopeasti Oberligan mestari kaudella 2000–2001 (Oberliga oli toinen divisioona), mutta Red Bull ei ollut vielä valmis korkeimmalle tasolle. Kolmen vuoden päästä Red Bull oli valmis. Red Bull taisteli tiensä takaisin mestariksi päättäen Salzburgin jääkiekkojoukkueen 16-vuotisen poissaolon Bundesliigasta.
2006–2007
Kolmannella kaudellaan ensimmäisessä divisioonassa Salzburg viimein palkittiin. Upeassa runkosarjassa Red Bull oli hävinnyt vain yhden 28 kotiottelusta. Salzburg jatkoi erinomaisia otteitaan myös pudotuspeleissä. Voitettuaan loistavasti kolme kertaa Vienna Capitalsin semifinaalissa ja hävittyään finaalissa vain kerran VSV:lle ansaitsi Salzburg ensimmäisen Itävallan mestaruutensa voitoin 4-1. Red Bullin menestyksen syy oli johdonmukaisuus. Joukkueen päävalmentaja Hardy Nilsson oli täydellisesti valmistanut joukkueen. 59 vuotta vanha ruotsalainen siirtyi eläkkeelle valmennuksesta juhliessaan Red Bullin mestaruutta ja kymmenettä mestaruuttaan valmentajana.
2007–2008
Red Bullin ollessa neljättä kautta ensimmäisessä divisioonassa joukkueeseen liittyi uusi päävalmentaja ja urheilujohtaja Pierre Pagé kuten myös muita uusia kansainvälisiä valmentajia. Joukkueen kakkosvalmentajaksi tuli suomalainen Reijo Ruotsalainen. Ensimmäisinä kuukausina kanadalainen Pierre Pagé auttoi luomaan kansainvälisen jääkiekon kehitysmallin (IIDM), jolla luodaan perustaa lupaavien junioripelaajien kehittämiselle, ja hän otti ennennäkemättömän askeleen nostaessaan nuoria pelaajia ykkösjoukkueen kokoonpanoon. Red Bullilla oli runkosarjassa ylä- ja alamäkiä, mutta pudotuspeleissä se oli pysäyttämätön. Neljännesfinaalissa VSV:tä vastaan pelatun, uuvuttaneen paras viidestä -ottelusarjan jälkeen Red Bull voitti semifinaalissa Vienna Capitalsin. Finaalista tuli trilleri, kun vastaan asettui slovenialainen joukkue Olimpija Ljubljana. Red Bull piti hermonsa kurissa paremmin ja voitti mestaruuden voitoin 4-2. Salzburg onnistui voittamaan mestaruuden toisena vuonna peräkkäin ja farmijoukkueen toinen sija Österreichische Nationalligassa myös korosti hyvää pelitaitoa.
2009-2010
Tämä kausi jätti kaikki muut varjoonsa. Kolmantena vuotenaan Red Bullin päävalmentaja Pierre Pagé määrätietoisesti tavoitteli kolmea mestaruutta. Syyskuussa 2009 Red Bull voitti oman kutsuturnauksen (Red Bull Saluten). Mestaruus oli joukkueelle ensimmäinen, vaikka turnaus oli jo pelattu viisi kertaa. Joukkue kukisti Euroopan kovimpia joukkueita kuten CSKA Moskovan. Tammikuussa 2010 joukkue voitti toisen mestaruuden, Euroopan arvostetuimman IIHF-joukkueiden turnauksen eli Continental Cupin. Red Bullin ”kypärätempusta” tuli totta, kun joukkue voitti Erste Bank Eishockey Ligan. Kausi oli joukkueen kymmenvuotisen historian menestyksekkäin. Thomas Kochille mestaruus oli ensimmäinen joukkueen kapteenina. Erinomainen työ junioreiden kanssa palkittiin alle 20-vuotiaitten ja alle 17-vuotiaitten mestaruudella. Red Bullin farmijoukkue kärsi tappion EC-TREND Dornbirnille. 12. tammikuuta 2010 Red Bull rikkoi ennätyksen: joukkueeseen tuli Jesenice ja joukkueen kokoonpanon keski-ikä oli 21,1 vuotta. 47 Salzburgin pelaajista pelasi vähintään yhden pelin Itävallan pääsarjassa.
Joukkue kaudella 2023–2024
Lähde: EliteProspects
Den nordisk-katolske kirke
Den nordisk-katolske kirke on norjalainen, amerikkalaiseen vanhakatoliseen Polish National Catholic Churchiin täydessä kirkollisessa yhteydessä oleva luterilaistaustainen itsenäinen katolinen kirkko.
EC Red Bull Salzburg
Joukkueenjohto
Lähde: EliteProspects
Den nordisk-katolske kirke
Den nordisk-katolske kirken perusti 1999 ryhmä Norjan kirkon tunnustukselliseen, naispappeutta vastustavaan oppositioon kuuluvia korkeakirkollisia pappeja. Uuden kirkkokunnan muodostaminen tapahtui prosessissa, jossa anglikaaninen Forward in Faith sekä Svenska kyrkans fria synod pidettiin mukana. Ruotsin kirkossa tätä seurasi myöhemmin Missionsprovinsenin perustaminen.
EC Red Bull Salzburg
Kotihalli
Eisarena Salzburg valmistui vuonna 1960. Hallin remontti valmistui 2002. Sen katsojakapasiteetti on 3200.
Den nordisk-katolske kirke
Kirkon jäsenet kokoontuvat jumalanpalveluksiin Harstadiin, Ålesundiin, Bergeniin, Kristiansandiin, Sarpsborgiin ja Osloon. Ruotsissa jumalanpalveluksia pidetään Tukholmassa.
Norjalainen Roald Flemestad vihittiin Den nordisk-katolske kirken piispaksi 2011.
Lyn Fotball
Lyn Fotball on oslolaisen Ski- og Fotballklubben Lyn -urheiluseuran jalkapallojaoston Lyn Fotballin miesten edustusjoukkue, joka pelaa maan pääsarjassa Tippeligaenissa. Se oli vuonna 1902 eräs Norjan jalkapalloliiton perustajaseuroista. Joukkue on voittanut Norjan mestaruuden kaksi kertaa ja cup-mestaruuden yhdeksän kertaa. Kotiottelunsa Lyn pelaa Oslon Ullevaal stadionilla, mistä se omistaa noin 13 % osuuden.
Gujaratin piirikunnat
Intian Gujaratin osavaltio perustettiin vuonna 1960 seitsemästätoista entisen Bombayn osavaltion pohjoisesta piirikunnasta: Ahmedabad, Amreli, Banaskantha, Bharuch, Bhavnagar, Dang, Jamnagar, Junagadh, Kheda, Kachchh, Mehsana, Panchmahal, Rajkot, Sabarkantha, Surat, Surendranagar, ja Vadodara.
Vuonna 1964 Gandhinagarin piirikunta luotiin Ahmedabadin ja Mahesanan osista. Vuonna 1966 Valsadin piirikunta jaettiin Suratista. 2. lokakuuta 1997 Anandin piirikunta jaettiin Khedasta, Dahodin piirikunta Panchmahalista, Narmadan piirikunta Bharuchista, Navsarin piirikunta Valsadista ja Porbandarin piirikunta Junagadhista. Vuonna 2000 Patanin piirikunta perustettiin Banaskanthan ja Mahesanan osista.
Elokuussa 2013 luotiin seitsemän uutta piirikuntaa: Aravalli, Botad, Chhota Udaipur, Devbhoomi Dwarka, Gir-Somnath, Mahisagar ja Morbi.
Percy MacKaye
thumb|Percy MacKaye rooliasussa Arnold Genthen [[Autochrome-värikuvassa vuodelta 1913.]] Percy MacKaye (16. maaliskuuta 1875 New York – 31. lokakuuta 1956 Cornish, New Hampshire) oli yhdysvaltalainen näytelmäkirjailija ja runoilija.